**Ministru kabineta noteikumu projekta “Grozījumi Ministru kabineta 2005. gada 18. oktobra noteikumos Nr. 772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2005. gada 18. oktobra noteikumos Nr. 772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”” (turpmāk – noteikumu projekts) izstrādāts, lai svītrotu atsevišķu fosilo degvielu un biodegvielu maisījumu kvalitātes prasības, kas ir noteiktas citos normatīvajos aktos. Tāpat ar noteikumu projektu paredzēts aktualizēt Ministru kabineta 2005. gada 18. oktobra noteikumos Nr. 772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” (turpmāk – MK noteikumi Nr. 772) ietvertās kvalitātes prasības degvielām, kurās biodegvielas saturs ir vismaz 30%, tās nosakot atbilstoši jaunāko Eiropas Savienības standartu prasībām, kā arī jaunas degvielas uzpildes iekārtu un to pistoļu marķēšanas prasības. Kā arī noteikumu projekts paredz nodot un noteikt jaunas funkcijas Būvniecības valsts kontroles birojam (turpmāk – BVKB) attiecībā uz degvielas tirgus uzraudzību, degvielas kvalitātes monitoringu un ziņošanu. Noteikumu projekts stājas spēkā 2020. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Ministru kabineta 2019. gada 16. jūlija sēdes protokola Nr. 33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām”” (turpmāk – informatīvais ziņojums) 3. punktu Ekonomikas ministrijai ir uzdots izstrādāt un ekonomikas ministram noteiktā kārtībā iesniegt izskatīšanai Ministru kabinetā tiesību aktu projektus par grozījumiem normatīvajos aktos attiecībā uz enerģētikas politikas īstenošanas funkciju nodošanu BVKB.Noteikumu projekts izstrādāts pamatojoties uz Biodegvielas likuma 6. panta otro daļu, 7. panta otro daļu un likuma “Par atbilstības novērtēšanu” 7. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Informatīvais ziņojums paredz risinājumu, lai nodotu šobrīd Ekonomikas ministrijai noteiktās enerģētikas politikas īstenošanas funkcijas un uzdevumus, kā arī vairākas jaunas funkcijas, tostarp degvielas kvalitātes monitoringu un ziņošanu par to Eiropas Komisijai, BVKB, tādējādi arī efektivizējot valsts pārvaldi, centralizējot atbalsta funkcijas un apvienojot saistītās funkcijas. Ņemot vērā minēto, noteikumu projekta 1.26. apakšpunkts paredz, ka MK noteikumu Nr. 772 2. punktā minēto produktu tirgus uzraudzību atbilstoši kompetencei veic arī Būvniecības valsts kontroles birojs, kā arī noteikumu projekta 1.27. un 1.28. apakšpunkts paredz svītrot MK noteikumu Nr. 772 28. un 30. punktu.Benzīna, kurā bioetanols var būt pievienots līdz 10% un dīzeļdegvielas, kurā taukskābju metilesteris (FAME) var būt pievienots līdz 7% kvalitātes prasības ir noteiktas citā normatīvajā aktā – Ministru kabineta 2000. gada 26. septembra noteikumos Nr. 332 “Noteikumi par benzīna un dīzeļdegvielas atbilstības novērtēšanu”. Ņemot vērā minēto, noteikumu projekta 1.1. apakšpunkts paredz precizēt MK noteikumu Nr. 772 2. punktu un noteikumu projekta 1.7. apakšpunkts paredz precizēt MK noteikumu Nr. 772 II nodaļas nosaukumu, bet noteikumu projekta 1.3. un 1.5. apakšpunkts paredz svītrot MK noteikumu Nr. 772 2.2., 2.3., 2.8. un 2.9. apakšpunktu, noteikumu projekta 1.9. apakšpunkts paredz svītrot MK noteikumu Nr. 772 4. punktu, noteikumu projekta 1.13. apakšpunkts paredz svītrot MK noteikumu Nr. 772 6.3 un 6.4 punktu, noteikumu projekta 1.16. apakšpunkts paredz svītrot MK noteikumu Nr. 772 7.2 apakšpunktu un noteikumu projekta 1.31. apakšpunkts paredz svītrot MK noteikumu Nr. 772 45., 46. un 47. punktu. Papildus tam, saistībā ar šīm izmaiņām, ar noteikumu projekta 1.15., 1.19., 1.23., 1.24., 1.30. apakšpunktiem ir precizētas atsauces uz MK noteikumu Nr. 772 2. punktā minētajiem produktiem, kuras tiek lietotas MK noteikumu Nr. 772 7., 11., 12.4, 19. un 34. punktā. Tā kā no 2018. gada rudens tirgū ir parādījusies jauna veida biodegviela (parafinizēta dīzeļdegviela, kas iegūta no biomasas), ar noteikumu projekta 1.6., 1.14. un 1.17. apakšpunktu šāda veida degvielai tiek izvirzītas kvalitātes prasības, kā arī piemērota atbilstības novērtēšanas kārtība. Benzīna un dīzeļdegvielas kvalitātes prasības izriet no Eiropas Parlamenta un Padomes 1998. gada 13. oktobra Direktīvas 98/70/EK kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK, taču vienotu (obligātu) kvalitātes prasību tīrām biodegvielām vai fosilās degvielas maisījumiem ar biodegvielas saturu augstā koncentrācijā Eiropas Savienībā nav. Ņemot vērā minēto, noteikumu projekts paredz, ka turpmāk tīrām biodegvielām vai fosilās degvielas maisījumiem ar biodegvielas saturu augstā koncentrācijā būs jāatbilst kvalitātes prasībām, kas noteiktas atbilstošajā ES standartā, ja tāds ir izstrādāts attiecīgajai degvielai. Attiecīgās izmaiņas veiktas ar noteikumu projekta 1.8., 1.10., 1.11., 1.12., 1.14., 1.33., 1.36. un 1.38. apakšpunktu.SIA “Latvijas standarts” ir vērsis Ekonomikas ministrijas uzmanību, ka MK noteikumos Nr. 772 ir atsauces uz šādiem atceltiem standartiem: * LVS EN 228:2013 "Automobiļu degvielas. Bezsvina benzīns. Prasības un testa metodes";
* LVS EN 590:2014 "Automobiļu degvielas. Dīzeļdegviela. Prasības un testēšanas metodes";
* LVS EN ISO 5165:2005 L "Naftas produkti - Dīzeļdegvielas uzliesmošanas kvalitātes noteikšana – Cetāna metode";
* LVS EN ISO 6976:2007 L "Dabasgāze. Siltumradītspējas aprēķins, blīvums, relatīvais blīvums un sastāva Vobbes indekss";
* LVS EN 14078:2010 "Šķidrie naftas produkti. Taukskābes metilesteru (FAME) noteikšana vidējos destilātos. Infrasarkanās spektroskopijas metode";
* LVS EN 14214:2012 "Šķidrie naftas produkti. Taukskābju metilesteri (FAME) dīzeļdzinējiem un apkurei. Prasības un testa metodes";
* LVS EN ISO/IEC 17025:2005 L "Testēšanas un kalibrēšanas laboratoriju kompetences vispārīgās prasības".

Papildus jau iepriekš aprakstītajiem noteikumu projekta apakšpunktiem, kuri arī cita starpā veic standartu MK noteikumos Nr. 772 ietverto atsauču atjaunošanu, atsauces uz standartiem tiek atjaunotas arī ar noteikumu projekta 1.15., 1.17., 1.20., 1.21., 1.22. un 1.37. apakšpunktiem.Saskaņā ar Standartizācijas likuma 14. panta otro daļu obligāti piemērojamiem Latvijas nacionālajiem standartiem ir jābūt tulkotiem valsts valodā. Līdz ar to Ministru kabineta protokollēmuma projekta 2. punkts par noteikumu projektu paredz uzdot Ekonomikas ministrijai līdz 2019. gada 1. aprīlim nodrošināt noteikumu projektā ietverto standartu tulkošanu valsts valodā.Lai vienādotu atbilstības novērtēšanas kārtību MK noteikumos Nr. 772 un Ministru kabineta noteikumos Nr. 332 “Noteikumi par benzīna un dīzeļdegvielas atbilstības novērtēšanu”, noteikumu projekta 1.15. apakšpunkts precizē MK noteikumu Nr. 772 7.2. apakšpunktu, paredzot, ka turpmāk atbilstības apliecinājums, kam pievienots degvielas testēšanas pārskats, ko izsniegusi testēšanas laboratorija, kas akreditēta saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, ir derīgs kā dokuments, kas apliecina produkta atbilstību MK noteikumu Nr. 772 prasībām.Ņemot vērā, ka Eiropas Parlamenta un Padomes 2003. gada 8. maija direktīva 2003/30/EK “Par biodegvielu un citu atjaunojamo degvielu izmantošanas veicināšanu transportā” ir atcelta, kā arī noteikumu projektā iekļautas tiesību normas, kas izriet no Eiropas Parlamenta un Padomes 2014. gada 22. oktobra Direktīvas 2014/94/ES par alternatīvo degvielu infrastruktūras ieviešanu, noteikumu projekta 1.32. apakšpunkts paredz precizēt informatīvo atsauci uz Eiropas Savienības direktīvām.Atbilstoši Ministru kabineta 2005.gada 30.augusta noteikumu Nr. 662 “Akcīzes preču aprites kārtība” 70. punktam un Ministru kabineta noteikumi 2003. gada 21. oktobra noteikumu Nr. 585 “Noteikumi par grāmatvedības kārtošanu un organizāciju” 35.11 punktam par akcīzes preču piegādi noformē piegādes dokumentu. Attiecīgi noteikumu projekta 1.25. apakšpunktā tiek ietverts grozījums, paredzot aizstāt MK noteikumu Nr. 772 22. punktā vārdus “attaisnojuma dokuments” ar vārdiem “piegādes dokuments”. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ekonomikas ministrija, BVKB, degvielas apritē un degvielas kvalitātes atbilstības novērtēšanā iesaistītās personas, kā arī degvielas patērētāji. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam prognozējama pozitīva ietekme uz tautsaimniecību. Līdz ar enerģētikas politikas īstenošanas funkciju un uzdevumu, tostarp attiecībā uz degvielas kvalitātes monitoringu un ziņošanu Eiropas Komisijai, nodošanu BVKB tiks centralizētas enerģētikas politikas īstenošanas atbalsta funkcijas un apvienotas saistītās funkcijas, padarot efektīvāku šo funkciju īstenošanu kopumā. Tiesiskais regulējums palielina administratīvo slogu BVKB, savukārt Ekonomikas ministrijai administratīvais slogs samazināsies.Lai nodrošinātu noteikumu projekta 1.29. apakšpunktā ietverto atbilstības prasību izpildi, noteikumu projekta tiesiskais regulējums var radīt administratīvo slogu komersantiem, kas veic degvielas mazumtirdzniecību. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Lai nodrošinātu noteikumu projekta 1.29. apakšpunktā ietverto atbilstības prasību izpildi, daļai degvielas mazumtirgotāju radīsies papildus izmaksas degvielas uzpildes iekārtu un to pistoļu marķēšanai. Publiski pieejamā informācijā[[1]](#footnote-1) liecina, ka daļa tirgus dalībnieku šādus marķējumus jau ir ieviesuši un attiecīgā informācija jau ir komunicēta arī no Latvijas Degvielas tirgotāju asociācijas puses[[2]](#footnote-2). Tā kā ir iespējams izvietot dažādus marķējumus (uzlīmes, plastmasas uzlikas, utml.), konkrētu aprēķinu veikšana ir komplicēta. Turklāt ņemot vērā, ka izrietoši Eiropas Parlamenta un Padomes 2014. gada 22. oktobra Direktīvas 2014/94/ES par alternatīvo degvielu infrastruktūras ieviešanu 7. panta 5. punktam, attiecīgā ES standarta prasībām bija jābūt saistošām visā Eiropas Savienībā jau no 2018. gada 12. oktobra, Ekonomikas ministrijas ieskatā sīkāku atbilstības izmaksu aprēķinu veikšana var aizkavēt noteikumu projekta virzību, tāpēc tādus nav lietderīgi veikt. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešami grozījumi tālāk minētajos tiesību aktos saistībā ar degvielas tirgus uzraudzības funkciju nodošanu.* + - * Ministru kabineta 2014. gada 30. septembra noteikumi Nr. 576 “Būvniecības valsts kontroles biroja nolikums” (VSS-927, 19.09.2019., prot. Nr. 35 10.§);

- Ministru kabineta 2000. gada 26. septembra noteikumi Nr. 332 “Noteikumi par benzīna un dīzeļdegvielas atbilstības novērtēšanu” (VSS-1024, 10.10.2019., prot. Nr. 38 5.§). |
| 2. | Atbildīgā institūcija | Ekonomikas ministrija |
| 3. | Cita informācija | Lai precizētu BVKB nosaukumu un darbības jomu, tādejādi novēršot potenciāli maldinošu priekšstatu par iestādes darbības jomu, Ekonomikas ministrija papildus plāno veikt grozījumus Būvniecības likumā un ar to saistītajos Ministru kabineta noteikumos. Grozījumus plānots veikt 2020. gadā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no Eiropas Parlamenta un Padomes 2014. gada 22. oktobra Direktīvas 2014/94/ES par alternatīvo degvielu infrastruktūras ieviešanu (turpmāk – Direktīva 2014/94/ES). |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014. gada 22. oktobra Direktīva 2014/94/ES par alternatīvo degvielu infrastruktūras ieviešanu (Oficiālais Vēstnesis L 307, 28.10.2014., 1. – 20. lpp.) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2014/94/ES 7. panta 5. punkts | Noteikumu projekta 1.29. apakšpunkts | Pārņemts daļēji. Šobrīd normatīvo aktu regulējums neattiecās uz pilnīgi visiem degvielu veidiem, piemēram, LPG, CNG, tāpēc attiecīgās prasības tiks pilnībā pārņemtas, kad spēkā stāsies MK noteikumu projekts “Noteikumi par transporta enerģijas kvalitātes prasībām, tirgus uzraudzību, patērētājiem sniedzamo informāciju un vispārīgo ziņošanas kārtību degvielas piegādātājiem”. Ekonomikas ministrija ir paredzējusi šīs prasības ietvert arī Ministru kabineta 2000. gada 26. septembra noteikumos Nr. 332 “Noteikumi par benzīna un dīzeļdegvielas atbilstības novērtēšanu”. | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktu. Sabiedrības pārstāvji tika informēti par iespēju līdzdarboties, publicējot paziņojumu par līdzdalības procesu Ekonomikas ministrijas tīmekļa vietnē un Ministru kabineta tīmekļa vietnē. Konsultācijas ir notikušas laikā no 2019. gada 5. jūlija līdz 2019. gada 19. jūlijam. Kā arī 2019. gada 8. jūlijā Ekonomikas ministrija informēja biedrību “Auto Asociācija”, biedrību “Latvijas Degvielas tirgotāju asociācija”, biedrību “Degvielas tirgotāju un ražotāju savienība”, biedrību “Latvijas Biodegvielu un bioenerģijas asociācija”, valsts aģentūru “Latvijas nacionālais akreditācijas birojs”, AS “Inspecta Latvia”, SIA “Latvijas Sertifikācijas centrs”, SIA “SGS LATVIJA” un SIA “Latvijas Standarts” par to iespējām piedalīties minētajā sabiebrības līdzdalības procesā. |
| 2. | Sabiedrības līdzdalība projekta izstrādē | Viedokli minētajā publiskajā konsultācijā par grozījumiem MK noteikumos Nr. 772 pauda AS “Inspecta Latvia” un biedrība “Latvijas Biodegvielu un bioenerģijas asociācija”. |
| 3. | Sabiedrības līdzdalības rezultāti | No sabiedrības līdzdalības procesā saņemtajiem viedokļiem secināms, ka sabiedrības pārstāvji neiebilst pret saturiskajiem grozījumiem MK noteikumos Nr. 772. Izvērtējot saņemtos viedokļus, Ekonomikas ministrija ir paplašinājusi terminu biodīzeļdegviela (noteikumu projekta 1.2. apakšpunkts) un veikusi precizējumus attiecībā uz biodegvielas atbilstības novērtēšanas kārtību, kas bija nepieciešami, lai biodegvielu atbilstības novērtēšanas kārtību salāgotu ar Ministru kabineta 2000. gada 26.septembra noteikumos Nr. 332 “Noteikumi par benzīna un dīzeļdegvielas atbilstības novērtēšanu” noteikto atbilstības novērtēšanas kārtību (noteikumu projekta 1.15. apakšpunkts). |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, BVKB. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Informatīvā ziņojuma ietvaros konstatēts, ka enerģētikas politikas īstenošanas funkcijas nodrošināšanai BVKB nepieciešamas 30 amata slodzes, no kurām 10,5 amata slodzes attiecināmas uz degvielas tirgus uzraudzību, degvielas kvalitātes monitoringu un ziņošanu, kā arī ogļūdeņražu izpētes un naftas rezervju administrēšanu. No tām 8,5 amata slodzes attiecināmas uz degvielas tirgus uzraudzību un degvielas kvalitātes monitoringu un ziņošanu. |
| 3. | Cita informācija | BVKB nepieciešamais finansējums degvielas tirgus uzraudzībai, degvielas kvalitātes monitoringam un ziņošanai tiks nodrošināts likumprojektā “Par valsts budžetu 2020. gadam” un likumprojektā “Par vidēja termiņa budžeta ietvaru 2020., 2021. un 2022. gadam” Ekonomikas ministrijas jaunajā apakšprogrammā 29.06.00 “Enerģētikas jautājumu administrēšana” un apakšprogrammā 29.01.00 “Naftas produktu rezervju uzturēšana” paredzētā finansējuma ietvaros. |

Ekonomikas ministrs R. Nemiro

Vīza:

Valsts sekretārs Ē. Eglītis

1. https://www.tvnet.lv/6429798/jaunie-degvielas-markejumi-kamer-tie-sak-paradities-uzpildes-stacijas-valdiba-vel-snauz [↑](#footnote-ref-1)
2. <https://ldta.lv/wp-content/uploads/2018/09/QA-consumers-LV-1.pdf> [↑](#footnote-ref-2)